SET ปิดเช้าลบ 15 จุด ขายลดเสี่ยงก่อนหยุดยาว-กังวลเฟดขึ้นดอกเบี้ยแรง จับตาบ่ายไหลต่อ
SET ปิดเช้าลบ 15 จุด นักลงทุนกังวลเฟดเร่งขึ้นดอกเบี้ยแรง และขายลดเสี่ยงก่อนหยุดยาว แนวโน้มช่วงบ่ายคาดเคลื่อนไหวในแดนลบต่อ ให้แนวรับ 1,560 จุด และแนวต้าน 1,570 จุด
SET ปิดเช้าลบ 15 จุด นักลงทุนกังวลเฟดเร่งขึ้นดอกเบี้ยแรง และขายลดเสี่ยงก่อนหยุดยาว แนวโน้มช่วงบ่ายคาดเคลื่อนไหวในแดนลบต่อ ให้แนวรับ 1,560 จุด และแนวต้าน 1,570 จุด
10 ต.ค. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยเช้าที่ผ่านมาปรับฐาน ตาม Sentiment ตลาดหุ้นดาวโจนส์และตลาดหุ้นภูมิภาคเอเชีย หลังตัวเลขการจ้างงานนอกภาคเกษตรและอัตราการว่างงานสหรัฐออกมาดีกว่าที่ตลาดคาด ทำให้นักลงทุนกังวลว่าธนาคารกลางสหรัฐ (เฟด) จะปรับขึ้นอัตราดอกเบี้ยเร็วและแรงขึ้นอีก
นอกจากนั้น ตลาดหุ้นไทยจะเข้าช่วงวันหยุดยาวอีกครั้งในวันที่ 13-14 ต.ค. โดยจะกลับมาเปิดทำการอีกครั้งในวันจันทร์ที่ 17 ต.ค.ทำให้นักลงทุนชะลอการลงทุนและเทขายออกมาก่อนเพื่อลดความเสี่ยงในช่วงวันหยุด เนื่องด้วยในวันที่ 13 ต.ค.จะมีการเปิดเผยตัวเลขเงินเฟ้อสหรัฐ
สำหรับแนวโน้มการลงทุนช่วงบ่าย คาดตลาดฯ น่าจะยังเคลื่อนไหวอยู่ในแดนลบต่อเนื่อง ให้แนวรับไว้ที่ 1,560 จุด และแนวต้าน 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 1,566.96 ล้านบาท ปิดที่ 34.25 บาท ลดลง 0.25 บาท
DELTA มูลค่าการซื้อขาย 884.69 ล้านบาท ปิดที่ 662.00 บาท เพิ่มขึ้น 4.00 บาท
TOP มูลค่าการซื้อขาย 864.13 ล้านบาท ปิดที่ 52.00 บาท ลดลง 0.50 บาท
BANPU มูลค่าการซื้อขาย 756.96 ล้านบาท ปิดที่ 12.40 บาท เพิ่มขึ้น 0.10 บาท
PTTEP มูลค่าการซื้อขาย 713.83 ล้านบาท ปิดที่ 170.50 บาท เพิ่มขึ้น 0.50 บาท